**MJESEČNO IZVJEŠĆE O RADU PRODUŽENOGA BORAVKA NEDELIŠĆE**

**LIPANJ 2024.**

Broj učenika: 22 (1.a – 10 učenika, 1.b – 5 učenika, 2.a – 2 učenice, 2.b – 5 učenica)

Učiteljica: Vanesa Novak

Posljednji mjesec nastavne godine 2023./2024. godine pružio je učenicima pogled unatrag, pogled na njihov rad tijekom cijele godine. Prisjetili su se svih uspomena koje će ih podsjećati na ovu godinu, ali se osvrnuli i na svoje ljetne planove. Uvježbavali su nastavne sadržaje za završne ispite te ispitali svoje znanje putem raznih kvizova. Naravno, kao i svaki mjesec obilježavali su razne datume i pritom naučili nešto novo, uvježbali već naučeno, ali i zabavili se. Mnogi radovi potaknuli su učenike da provjere i usavrše svoje vještine bojanja, rezanja, sastavljanja i lijepljenja, bili su to: igra „Morski pas“, okvir za zajedničku fotografiju i radovi za Svjetski dan bicikla. Dokumentarni filmovi i razgovor vodili su nas kroz Svjetski dan ekologije i zaštite okoliša te Svjetski dan oceana. Učenici već mnogo znaju o tome kroz teme koje su obrađivali tijekom cijele nastavne godine, pa su sa lakoćom pratili i uključivali se u razgovor. Dan vrtova obilježili smo u knjižnici, uz enciklopediju. Učenici su uspoređivali svoje vrtove sa vrtovima koje smo pronašli u enciklopediji, iznosili su svoja iskustva i dojmove. Prisjetivši se Crvenog križa obilježili smo Svjetski dan darivatelja krvi, razgovarali zašto je to važno i naučili da postoje razne krvne grupe i njihova imena. Obilježili smo i Međunarodni dan joge tako što smo isprobali „mini joga trening“. Ponovno su navijali na odbojkaškom susretu između učenika i učitelja te su iskoristili svaki slobodni trenutak za igru i druženje. Uz razgovor o početku ljeta, učenici su iznijeli svoje ljetne planove i prikazali ih u radu „Pogled na ljeto“, a maštali su o tome što se nalazi ispod mora. Uz ljetnu temu učenici su zaključili da su došli do kraja još jedne nastavne godine te da su spremni za zaslužene ljetne praznike.















